cyanic-selkie/wikianc huggingface dataset:
Foshan
Atvinnulíf
Í dag er Foshan öflug iðnaðarborg. Þúsundir verksmiðja er framleiða raftækja bera ábyrgð á meira en helmingi heimsframleiðslu ísskápa og tækja fyrir loftræstingar. Í borginni eru á þriðja tug iðnaðarklasa sem sérhæfa sig í framleiðslu húsgagna, véla og drykkjarvöru. Á sérstöku iðnþróunarsvæði borgarinnar sem sett var á legg árið 1992, er samsetning bifreiða, líftækniframleiðsla og efnavinnsla.
Bílaiðnaður er sterkur í borginni. Þýsku bílasamsteypurnar Volkswagen og Audi framleiða þar bíla í samstarfi við innlenda aðila, meðal annars með áherslu á rafknúin ökutæki.
George Herbert Mead
thumbnail|George Herbert Mead George Herbert Mead (1863–1931) var bandarískur heimspekingur, félagsfræðingur og sálfræðingur sem starfaði einkum við Háskólann í Chicago og er talinn einn af forkólfum pragmatisma eða gagnhyggju/verkhyggju. Hann var samstarfsmaður John Dewey. Hann setti fram kenningar um sjálfsmynd og félagsleg samskipti og lagði grunn að fræðasviðinu félagssálfræði.
Antonio López de Santa Anna
Antonio de Padua María Severino López de Santa Anna y Pérez de Lebrón (21. febrúar 1794 – 21. júní 1876), oft einfaldlega kallaður Santa Anna eða López de Santa Anna, var mexíkóskur stjórnmálamaður og herforingi sem barðist í sjálfstæðisstríði Mexíkó, fyrst með spænskum konungssinnum en síðan með mexíkóskum sjálfstæðissinnum. Santa Anna var mjög áhrifamikill í mexíkóskum stjórnmálum eftir sjálfstæði landsins. Hann var bæði kænn herforingi og stjórnmálamaður og hafði svo mikil áhrif á sögu Mexíkó á fyrri hluta nítjándu aldar að sagnfræðingar tala oft um hana sem „öld Santa Anna“. Santa Anna var kallaður „maður örlaganna“ sem „gnæfði yfir samtíma sinn eins og magnþrunginn risi og ókrýndur einvaldur“.
Santa Anna var í fyrstu á móti því að Mexíkó hlyti sjálfstæði frá Spáni en hann gekk um síðir í lið með sjálfstæðissinnum og barðist með þeim uns sjálfstæði Mexíkó var unnið árið 1821. Santa Anna var ekki fyrsti einræðisherrann eða caudillo sem réð yfir Mexíkó en hann varð táknrænn fyrir „hinn dæmigerða caudillo í sögu Mexíkó“. Sagnfræðingurinn og stjórnmálamaðurinn Lucas Alamán hefur skrifað um Santa Anna að „með réttu væri hægt að kalla sögu Mexíkó frá árinu 1822 söguna af byltingum Santa Anna.... Nafn hans er í aðalhlutverki í öllum stjórnmálaviðburðum landsins og örlög landsins og hans voru óaðskiljanleg.“
Santa Anna naut mikilla valda í heimalandi sínu. Ferill hans spannaði fjörutíu ár en á þeim tíma var hann ellefu sinnum forseti á 22 ára tímabili frá 1833 til 1855. Þegar Santa Anna var ekki forseti á þessu tímabili gerðist hann þess í stað áhrifamaður í hernum. Hann var ríkur landeigandi og naut mikils stuðnings í hafnarborginni Veracruz auk þess sem hann var hetja í augum hermanna sinna. Honum tókst hvað eftir annað að viðhalda orðspori sínu þrátt fyrir að Mexíkó byði herfilega ósigra undir stjórn hans. Í dag líta margir Mexíkanar á Santa Anna sem einn þeirra helstu sem „brugðust þjóðinni“. Ofuráhersla hans á miðstýringu og hernaðarósigrar hans leiddu til þess að Mexíkó glataði rúmum helmingi alls landflæmis síns, fyrst í byltingunni í Texas 1836 og síðan eftir ósigur í stríði við Bandaríkin árið 1848.
Santa Anna skipti oft um stjórnmálaskoðanir á ævi sinni; „tækifærissinnaðar stefnur hans gerðu hann ýmist frjálslyndan, íhaldssaman eða ókrýndan konung.“ Santa Anna var steypt af stóli í síðasta sinn árið 1854 og lifði þaðan af mestalla ævi sína í útlegð.
Leonora Dori
thumb|right|Aftaka Leonoru Dori. Leonora Dori, kölluð Galigaï (19. maí 1568 – 8. júlí 1617) var hirðmey Mariu de'Medici, fyrst meðan hún var hertogadóttir í Flórens og síðar drottning Frakklands. Fjölskylda hennar var þjónustufólk Medicifjölskyldunnar og móðir hennar var brjóstmóðir Mariu.
Leonora og Maria voru æskuvinkonur og þegar Maria giftist Hinriki 4. og flutti til Parísar aldamótaárið 1600, fylgdi Leonora henni sem hirðmey. 1601 giftist Leonora ítalska ævintýramanninum Concino Concini, lágt settum aðalsmanni frá Arezzo sem einnig var við hirð Mariu.
Eftir að Maria varð landstjóri fyrir hönd sonar síns eftir morðið á Hinrik 1610 óx vegur Concinis hratt og hann varð Frakklandsmarskálkur og markgreifi af Ancre. Þau söfnuðu miklum auði og með sölu á titlum og stöðum við hirðina og með því að taka Ítali fram yfir franska aðalinn öfluðu þau sér fljótt valdamikilla óvina.
Brátt leiddi Charles de Luynes hallarbyltingu gegn Mariu og Concini og Loðvík 13., þá fimmtán ára, tók stjórnina í sínar hendur. Hann lét myrða Concini 26. apríl 1617 og í kjölfarið var Leonora handtekin og ásökuð um galdra. Eftir stutta dvöl í Bastillunni var hún hálshöggvin og lík hennar brennt.
Roald Amundsen
thumb|Roald Amundsen Roald Engelbregt Gravning Amundsen (16. júlí, 1872 – 18. júní?, 1928) var norskur landkönnuður sem varð frægur fyrir könnun heimskautasvæðanna. Hann stýrði Suðurskautsleiðangrinum 1910–1912, sem var sá fyrsti til að ná Suðurpólnum.
Hann var af fjölskyldu norskra útgerðarmanna og skipstjóra í Borge nálægt Osló í Noregi. Hann heyrði um ferð Fridtjof Nansens yfir Grænland árið 1888 og las líka æviágrip breskra landkönnuða og ákvað að verða sjálfur landkönnuður.
Fyrstu leiðangrarnir
Amundsen gekk til liðs við Belgíska Suðurskautsleiðangurinn (1897–1899) sem annar stýrimaður. Skip þeirra, Belgica, varð það fyrsta sem eyddi heilum vetri á Suðurskautslandinu. Skipstjóri var Adrien de Gerlache. Um borð var einnig bandarískur læknir, Frederick Cook. Cook þessi bjargaði áhöfninni frá skyrbjúg, sem reyndist mikilvæg lexía fyrir framtíðarleiðangra Roalds.
Árið 1903 stjórnaði Amundsen fyrsta leiðangrinum sem fór norðvesturleiðina frá Atlantshafi til Kyrrahafs ásamt sex öðrum á skipinu Gjøa. Leið þeirra lá um Baffinsflóa, Lancaster- og Peel-sund, James Ross-sund og Rae-sund og voru þeir tvö ár við rannsóknir á landi og ís á svæði umhverfis það sem nú kallast Gjoa Haven í Nunavut í Kanada.
Vigurgreining
Vigurgreining er það svið stærðfræðinnar sem fæst við diffrun og heildun á vigursviðum.
Foggia
thumb|Piazza Cavour. Foggia er borg í Apúlía-héraði á Suður-Ítalíu. Íbúar eru um 150.000 (2020).
Sjóskátar
Sjóskátar voru stofnaðir ári eftir að skátahreyfingin var stofnuð af Robert Baden-Powell, þeir starfa í fjölda landa til jafns við skáta. Aðalverkefni þeirra er sjór vötn og ár, og að sigla.
Bandy
thumb|right|220px|Bandy í Svíþjóð, Desember 2004 thumb|right|220px|Bandy boltar Bandy er boltaíþrótt/hópíþrótt sem fer fram á ís. Leikmenn eru á skautum og leikið er með kylfum um bolta.
Yoshiyuki Matsuyama
Yoshiyuki Matsuyama (fæddur 31. júlí 1966) er japanskur fyrrverandi knattspyrnumaður. Hann spilaði 10 leiki og skoraði 4 mörk með landsliðinu.
.cc
.cc er þjóðarlén Kókoseyja.
Tenglar
סיומת אינטרנט Toppdomän
Pax Americana
Pax Americana eða hinn bandaríski friður er hugtak sem er notað til að lýsa tímabili á Vesturhveli jarðar þar sem friður ríkti, friður sem stafaði af ægivaldi Bandaríkjanna, sérstaklega er átt við tímabil frá lokum síðari heimstyrjaldarinnar árið 1945. Hugtakið Pax Americana hefur einnig verið notað til að lýsa veldi Bandaríkjanna bæði efnahagslegu og hvað varðar hernaðarmátt. Hugtakið vísar til hugtaksins Pax Romana eða Rómarfriðs, sem var þvingaður friður komið á og viðhaldið með rómversku vopnavaldi á síðari hluta 1. aldar f.Kr. Ýmislegt bendir til að ægivald Bandaríkjanna sé að líða undir lok.
Þófta
thumb|right|Bretónskur árabátur með einni þóftu Þófta er tréborð sem liggur þversum milli borðstokka í árabát og er notað sem sæti. Bilið milli þófta heitir þófturúm. Þóftur í íslenskum sexæringi hétu skutþófta aftast, austurrúmsþófta, miðskipsþófta og hálsþófta fremst. Til var líka að næstfremsta þófta héti andófsþófta eða barkaþófta og fremsta þófta frammíþófta. Aftasta þóftan gat heitið biti eða formannssæti. Undir miðri þóftu var stundum styrktarbiti sem hét snælda. Þar sem þóftan mætir borðstokknum var oft festing ofan við hana sem nefndist kollharður.
Stigull (nemendafélag)
Stigull er nemendafélag stærðfræði- og eðlisfræðinema við Háskóla Íslands.
1619
Árið 1619 (MDCXIX í rómverskum tölum) var nítjánda ár 17. aldar sem hófst á þriðjudegi samkvæmt gregoríska tímatalinu en föstudegi samkvæmt júlíska tímatalinu.
Þórður Tómasson (klausturprestur)
Séra Þórður Tómasson (7. desember 1871 – 21. ágúst 1931) var íslenskur prestur í Danmörku, ljóðskáld og þýðandi. Þórður var prestur alla ævi í Danmörku og var síðast klausturprestur í Vemmetofte, sem er klaustur á Sjálandi í Danmörku. Klausturembættið var þá einskonar heiðursembætti, ætlað velmetnum eldri prestum, sem hneigðir voru fyrir skáldmennt og bókagerð, svo að þeir gætu gefið sig að slíku í næði. Þórður er einna þekktastur fyrir að hafa þýtt Passíusálmanna, eftir Hallgrím Pétursson, á dönsku.
Þórður fæddist á Akureyri — á gamla spítalanum svonefnda þar sem foreldrar hans bjuggu. Hann var skírður Þórður Tómas. Faðir hans var Þórður héraðslæknir Tómasson (prófasts Sæmundssonar á Breiðabólstað), en móðir hans, Camilla Christiane, var dönsk, dóttir píanósmiðs Enig í Kaupmannahöfn. Þegar Þórður var tveggja ára lést faðir hans, og fluttist móðir hans þá til Danmerkur næsta ár með börnum sínum tveimur, Þórði og dóttir þeirra hjóna, lítið eitt eldri, sem hét María.
Ellefur ára var Þórður settur í Borgaradyggðaskólann á Kristjánshöfn og útskrifaðist þaðan 1890 með ágætiseinkunn. Hvarf hann þá að guðfræðinni og lauk embættisprófi vorið 1896 með lofseinkunn í öllum greinum nema einni, kirkjusögu, þar hlaut hann ágætiseinkunn. Næsta vetur var hann húskennari hjá Ahlefeldt Laurvigen greifa og stóreignamanna á Kjærsgaard (á Fjóni). Hann fékkst annars við ritstörf og kennslu („manuduction“ í heimspeki og guðfræði) í Kaupmannahöfn uns hann undir árslok 1898 var skipaður annar prestur við Klausturkirkjuna í Horsens og skömmu síðar prestvígður.
Um sama leyti kvæntist hann danskri heitmey sinni Christine Paybjerg, en með henni átti hann þrjár dætur. Árið 1904 varð hann sóknarprestur við sömu kirkju og hélt því embætti uns hann 1925 varð prestur á Vemmetofte-klaustri á Sjálandi (nálægt Faxe). Dvöl hans þar varð skammæ, aðeins rúm 6 ár. Hann andaðist í sumarbústað sínum í Sönderho á Fanö.
Carlos Peucelle
Carlos Desiderio Peucelle (f. 13. september 1908 - d. 1. apríl 1990) var knattspyrnumaður frá Argentínu. Hann var í landsliði þjóðar sinnar sem lék til úrslita á HM 1930 auk þess að vera leikmaður og síðar þjálfari sigursæls meistaraliðs River Plate á fjórða og fimmta áratugnum.
Ævi og ferill
thumb|right|Carlos Peucelle árið 1929. Carlos Peucelle fæddist í Buenos Aires og lék fyrir nokkur minni borgarlið áður en hann gekk til liðs við River Plate árið 1931 og lék undir þeirra merkjum næsta áratuginn. Á þeim tíma varð hann fjórum sinnum landsmeistari.
Hann lék 59 landsleiki fyrir argentínska landsliðið á árunum 1928 til 1940 og skoraði í þeim tólf mörk. Hann varð tvívegis Suður-Ameríkumeistari, árin 1929 og 1937. Hann var í leikmannahópi Argentínu á HM 1930 og lék þar fjóra leiki. Hann sat á varamannabeknum í fyrsta leiknum, gegn Frökkum en tók svo þátt í leikjunum á móti Mexíkó og Síle í riðlakeppninni. Hann skoraði tvö síðustu mörkin í 6:1 stórsigri á Bandaríkjunum í undanúrslitum og jafnaði metin í 1:1 í úrslitunum á móti Úrúgvæ.
Þjálfaraferill
Peucelle tók við þjálfun River Plate leiktíðina 1945-46 og er meðal þeirra sem taldir eru eiga hvað stærstan þátt í að skapa gullaldarlið félagsins, Vélina (spænska: La Máquina). Næstu árin ferðaðist hann um Suður-Ameríku og starfaði hjá fjölda liða sem knattspyrnuráðgjafi fremur en eiginlegur knattspyrnustjóri. Meðal landa þar sem hann drap niður fæti voru Kosta Ríka, Perú, Paragvæ og Kólumbía þar sem hann stofnaði knattspyrnuskóla sem átti eftir að hafa mikil áhrif.
Skeljaskóf
Skeljaskóf eða kragaskóf (fræðiheiti: Placopsis gelida) er algeng flétta um allt land. Hún myndar sambýli bæði með grænþörungi, sem lifir í hvíta hluta fléttunnar, og bláþörungi sem lifir í brúna hluta fléttunnar. Askhirslur skeljaskófar eru bleikar.
Skeljaskóf var ein þriggja fyrstu fléttanna til að finnast í Surtsey eftir að eyjan myndaðist.
Handknattleiksárið 2001-02
Handknattleiksárið 2001-02 var keppnistímabilið í íslenskum handknattleik sem hófst haustið 2001 og lauk vorið 2002. KA-menn urðu Íslandsmeistarar í karlaflokki og Haukar í kvennaflokki.
ESSO-deild
KA-menn urðu Íslandsmeistarar í meistaraflokki karla. Aðeins fjórtán lið skráðu sig til keppni á Íslandsmótinu og léku þau því í einni deild með tvöfalda umferð. Ekkert lið féll úr deildinni en átta efstu liðin fóru í úrslitakeppni með útsláttarfyrirkomulagi.
Úrslitakeppni 1. deildar
8-liða úrslit Undanúrslit Úrslit
Bikarkeppni HSÍ
Haukar sigruðu í bikarkeppninni eftir úrslitaleik gegn Fram.
Undanúrslit
Úrslit
Evrópukeppni
Þrjú íslensk félagslið tóku þátt í Evrópukeppni: HK, Haukar og Fram.
Evrópukeppni bikarhafa
HK keppti í Evrópukeppni bikarhafa, hóf keppni í 32-liða úrslitum en féll þar úr leik.
32-liða úrslit
Evrópukeppni félagsliða
Haukar kepptu í Evrópukeppni félagsliða, en féllu úr leik í 32-liða úrslitum.
1. umferð
Áskorendakeppni Evrópu
Fram keppti í Áskorendakeppni Evrópu, fyrst íslenskra liða. Fram hóf keppni í 32-liða úrslitum en féll þar úr leik.
32-liða úrslit
1. deild kvenna
Haukastúlkur vörðu Íslandsmeistaratitil sinn í meistaraflokki kvenna. Keppt var í einni níu liða deild með tvöfaldri umferð. Átta efstu liðin fóru í úrslitakeppni með útsláttarfyrirkomulagi.
Bikarkeppni HSÍ
ÍBV sigraði í bikarkeppninni eftir úrslitaleik gegn Gróttu/KR.
Evrópukeppni
Ekkert íslenskt félag tók þátt í Evrópukeppni í kvennaflokki þetta ár.
Jón Axel Pétursson
Jón Axel Pétursson (f. á Eyrabakka 29. september 1898, d. 8. júní 1990) var íslenskur sjómaður og stjórnmálamaður. Hann var sjómaður á Eyrarbakka og í Þorlákshöfn um hríð en síðar á skipum Eimskipafélagsins. Hann var hafnsögumaður í Reykjavíkurhöfn í um tveggja áratuga skeið. Bankastjóri við Landsbankann 1961-1969.
Jón Axel átti sæti í bæjarstjórn Reykjavíkur fyrir Alþýðuflokkinn frá 1934 til 1954, og var auk þess forseti Alþýðusambands Íslands.
Tvöfalt líf Veróniku
Tvöfalt líf Veróniku er dramakvikmynd frá 1991 í leikstjórn Krzysztof Kieślowski og með Irène Jacob í aðalhlutverki. Myndin er skrifuð af Kieślowski og Krzysztof Piesiewicz.
Engie
Engie er franskur orkuiðnaðarhópur. Það var þriðji stærsti samstæðan á heimsvísu í orkugeiranum, að frátöldum olíu, árið 2015. Helsti hluthafi þess er franska ríkið, sem á fjórðung hlutafjárins (23,64% hlutafjár og 33,84% atkvæðisréttar Engie).
Árið 2016 hóf hópurinn mikla umbreytingu sem miðaði að orku og stafrænum umskiptum. Iðnaðarstefna þess er að þróast, hrist upp af breytingum á stjórnarháttum.
Árið 2018 starfaði Engie með 158.505 starfsmenn og nam velta þess 60,6 milljörðum evra.
Hópurinn er skráður í Brussel, Lúxemborg og París og er til staðar í hlutabréfavísitölunum: CAC 40, BEL20 og Euronext 100.
Leikkona ársins
Edduverðlaunin fyrir Leikkona ársins voru aðeins gefin 1999. En næsta ár voru þeim skipt í Leikkona ársins í aðalhlutverki og Leikkona ársins í aukahlutverki.
The Wild Bunch
thumbnail|Kvikmyndun á opnunarsenu myndarinnar The Wild Bunch. Hinir öldruðu útlagar ríða inn á sviðið The Wild Bunch er bandarískur vestri frá árinu 1969 en leikstjóri kvikmyndarinnar var Sam Peckinpah. Myndin fjallar um roskna útlaga í gengi á landamærum Mexíkó og Bandaríkjanna sem reyna að komast af með öllum ráðum en eru eins og nátttröll í nýmóðins heimi árið 1913. Myndin lýsir samfélagi siðrofs og upplausnar á skilum tveggja félagskerfa. Hún segir sögu hóps sem hefur dagað uppi í heimi þar sem færni þeirra og hæfni er orðin úrelt, hóp sem reynir að skapa eigin heim. Myndin vakti í upphafi mikla athygli vegna myndatökunnar en í myndinni er mikið ofbeldi og það sýnt öðruvísi, raunverulegra og á ógeðslegri hátt en áður hafði tíðkast í bandarískum vestrum.
Carles Rexach
Carles Rexach (fæddur 13. janúar 1947) er spænskur knattspyrnumaður. Hann spilaði 15 leiki og skoraði 2 mörk með landsliðinu.
Soulja Boy
DeAndre Cortez Way (fæddur 28. júlí 1990 í Chicago), þekktastur undir listamannsnafninu Soulja Boy Tell'Em eða hreinlega Soulja Boy, er bandarískur rappari. Lag hans, Crank that (Soulja Boy), komst á topp Billboard Hot 100 smáskífulistans í september 2007.
Skúlason ehf
Skúlason ehf er íslenskt fyrirtæki sem sérhæfir sig í símasölu og markaðsþjónustu. Eigendur þess eru tveir: Skulason UK Ltd, sem á um 80%, og Vestmannaeyjabær, sem á um 20%. Framkvæmdastjóri fyrirtækisins er Jóhannes B. Skúlason. Frá árinu 2005 hefur fyrirtækið legið undir grun um svokölluð kyndiklefasvik (enska: boiler room scam), en það eru svik sem eru stunduð frá skrifstofum og þeir sem starfa við þau hafa gjarnan ekki hugmynd um að þeir séu að vinna fyrir glæpamenn. Þannig er viðskiptavininum lofað ýmist vöru sem kemur aldrei eða er gölluð, eða jafnvel einhvers konar hlutabréfum, sem síðan reynast verðlaus. Í júní 2009 var Jóhannes B. Skúlason handtekin á Heathrow flugvelli vegna rannsóknar bresku lögreglunnar á stóru fjársvikamáli og grun um peningaþvætti.
Þann 5. október 2005 gerði Efnahagsbrotadeild ríkislögreglustjóra gerði húsleit á einkaheimili og hjá Skúlason ehf í Reykjavík. Húsleitin var gerð fyrir bresku lögregluna sem rannsakaði fjársvikamál sem tengdist fyrirtækinu. Svikin eru talin vera kyndiklefasvik, en talið var að Skúlason hefði stundað kerfisbundna sölu hlutabréfa í fyrirtækjum með blekkingum, röngum og villandi upplýsingum um fyrirtæki og lofuðu skráningu bréfana í kauphöll. Hin meintu svik hljóðuðu upp á 200 miljónir króna. Flestir hluthafanna keyptu hlutaféð af spænsku fyrirtæki í gegnum síma.
Reiptog
thumb|Liðsmenn [[Bandaríski sjóherinn|bandaríska sjóhersins í reiptogi]] thumb|[[Keppni|Keppt í reiptogi á sumarólympíuleikunum 1904]] Reiptog (einnig reipitog í daglegu máli og örsjaldan reipdráttur) er íþrótt þar sem tvö lið reyna með sér krafta sína, leikurinn fer oftast þannig fram að tvö lið raða sér á sinn hvorn enda reipis, sem ætti að vera um 10 sentímetrar í þvermál. Heildarþyngd liðsins ætti að falla innan marka þess flokks sem keppt er í, eða hvort lið vera svipað að þyngd. Miðja reipisins er merkt með einhverjum hætti og tvö merki um fjórum metrum frá miðju reipisins í hvora átt. Miðja reipisins er svo staðsett þannig að hún er beint yfir merki á jörðinni. Hvort lið reynir svo að toga hitt þannig að merkið sem er nær andstæðingnum fari yfir miðlínuna. Stundum eru reglurnar þannig að ef einhver úr öðru hvoru liðinu fellur telst það lið hafa tapað.
Reiptog var Ólympíugrein frá 1900 til 1920 og hefur verið hluti af Heimsleikunum. Alþjóða reiptogssambandið skipuleggur heimsmeistarakeppni í reiptogi milli landsliða annað hvert ár.
Fáni Liechtenstein
thumb|Núverandi fáni Liechtenstein frá 1982.
Fáni Liechtenstein eru tveir láréttir, jafn breiðir borðar. Sá efri er blár og sá neðri rauður. Gyllt kóróna er lengst til vinstri á bláa fletinum. Kórónunni var bætt við árið 1937 eftir að í ljós kom á Sumarólympíuleikunum í Berlín 1936 að fáninn var alveg eins og fáni Haítí.
Árið 1982 var gerð minniháttar breyting á kórónu fánans.
Hæð á móti breidd er 3:5.
Oddur Snorrason
Oddur Snorrason (var uppi á síðari hluta 12. aldar), var munkur í Þingeyraklaustri og kunnur rithöfundur. Hann var prestur að vígslu.
Fjölskylduhagir
Foreldrar Odds voru Há-Snorri Oddsson, og kona hans Ásdís (eða Álfdís) Gamladóttir. Há-Snorri var sagður kominn í beinan karllegg af Steingrími, sem nam land í Steingrímsfirði og bjó í Tröllatungu. Afi Ásdísar var Skeggi skammhöndungur, sem bjó á Bjargi í Miðfirði, systursonur Grettis Ásmundarsonar. Bróðir Ásdísar var Þóroddur Gamlason, sem var yfirsmiður við byggingu fyrstu dómkirkjunnar á Hólum, og tilgátur eru um að hann sé sami maður og Þóroddur rúnameistari, sem nefndur er í formála að málfræðiritgerðunum í Ormsbók Snorra-Eddu.
Lítið er vitað um æviferil Odds, annað en að hann var munkur í Benediktsklaustrinu á Þingeyrum. Klaustrið var þá mikil bókmenntamiðstöð, og voru þar auk Odds, rithöfundarnir Karl Jónsson ábóti og Gunnlaugur Leifsson munkur.
Sagnaritun
Oddur Snorrason samdi á latínu Ólafs sögu Odds, sögu Ólafs Tryggvasonar Noregskonungs sem hafði ríki í Noregi árin 995-1000. Þessi latneska frumgerð sögunnar er glötuð, en hún var þýdd á íslensku skömmu síðar (fyrir 1200), og er þýðingin til í tveimur heillegum handritum, og broti úr hinu þriðja. Sagan er oftast kölluð Ólafs saga Tryggvasonar eftir Odd munk, eða Ólafs saga Odds. Erfitt er að segja til um hversu góða mynd íslenska þýðingin gefur af latnesku frumgerðinni. Hins vegar er ljóst að Oddur hefur tekið mið af ævisögum dýrlinga, og lýsir Ólafi Tryggvasyni sem postula Norðmanna. Margt bendir til að Ólafs saga Odds hafi verið tímamótaverk í íslenskum bókmenntum og haft mikil áhrif.
Snorri Sturluson notaði Ólafs sögu Odds þegar hann samdi Heimskringlu, og sama er að segja um aðra höfunda konungasagna, t.d. höfund Ólafs sögu Tryggvasonar hinnar mestu.
Í Yngvars sögu víðförla kemur fram að Oddur hafi fyrstur ritað söguna, en fræðimenn hafa verið vantrúaðir á það, t.d. Finnur Jónsson prófessor. Á síðustu árum þó dregið úr efasemdum manna um þetta, sjá t.d. Margaret Clunies Ross 2000:306-308 og Theodore M. Andersson 2003:3.
Fálkalilja
Fritillaria pontica planta af liljuætt upprunnin af Balkansvæðinu (Grikkland, Albanía, Júgóslavía og Norðvestur Tyrklandi)
Lýsing
Fritillaria pontica er fjölær laukplanta sem verður frá 15 - 45 sm á hæð. Blöðin eru stakstæð, mjólensulaga. Bjöllulaga blómin eru eitt til tvö, lútandi, grágræn með brúnleitari kanti. Blómstrar í maí
Sammi og Kobbi
thumb Sammi og Kobbi eða Sammabækurnar (franska: Sammy) eru belgískar teiknimyndasögur eftir höfundinn Raoul Cauvin, en listamaðurinn Berck teiknaði flestar þeirra. Sögurnar fjalla á gamansaman hátt um félagana Samma og Kobba og ævintýri þeirra í Chicago á bannárunum á þriðja áratugnum. Ævintýri þeirra Samma og Kobba birtust fyrst sem framhaldssögur í teiknimyndablaðinu Sval en voru jafnóðum gefnar út á bókaformi. Bækurnar urðu fjörutíu talsins og komu út á árunum 1970 til 2009. Ellefu þeirra hafa komið út í íslenskri þýðingu.
Sögurnar
Kobbi (Jack Attaway) er stjórnandi lítillar lífvarðastofu. Hann er skapbráður en hrifnæmur og lætur auðveldlega plata sig út í hvers kyns svaðilfarir ef von er á gróða. Vinur hans og aðstoðarmaður Sammi (Sammy Day) er rödd skynseminnar í bókunum og reynir að tala um fyrir félaga sínum og vara hann við aðsteðjandi hættum.
Sögusvið bókanna fer út um víðan völl og til fjarlægra landa. Stundum koma jafnvel við sögu yfirnáttúrulegar verur, s.s. draugar og lifandi múmíur. Oftast nær fjalla sögurnar þó um skipulagða glæpastarfsemi í Chicago á tímum bannáranna. Raunverulegar sögulegar persónur eru kynntar til sögunnar, s.s. glæpaforinginn Al Capone og löggæslumaðurinn Elliot Ness.
Titlar
Samma og Kobba-bækurnar eru 40 að tölu, en nokkrar fyrstu sögurnar um ævintýri þeirra voru ekki gefnar út á bók. Listinn sýnir nöfn og útgáfuár bókanna á frönsku og íslensk heiti, númer og útgáfuár þar sem við á:
Pinus devoniana
Pinus devoniana er meðalstór fura sem vex í Mexíkó þar sem hún finnst í meira en 15 ríkjum - frá suður Sinaloa til Chiapas - og í Guatemala 900 til 2500 m hæð.
Lýsing
Pinus devoniana verður 20 til 30 m. há, með stofnþvermál að 80–100 sm. Börkurinn er dökk rauð- til grá- brúnn. Barrnálarnar eru mjög langar, 25 til 40 sm, 5 saman í búnti. Könglarnir eru á stuttum stilk, eru yfirleitt stórir og sveigðir, 15 til 35 sm langir og 8 til 15 sm opnir. Fræin eru 6 til 8 mm löng með 18 til 35 mm löngum væng.
Pinus devoniana er náskyld Pinus montezumae. Það er stundum erfitt að greina tegundirnar að og blendingar geta líklega myndast á milli þeirra. Könglarnir eru sérstaklega breytilegir. Almennt er barrið og könglarnir stærri á Pinus devoniana. Skyldleiki tegundanna er það mikill að þær gætu verið tvö afbrigði sömu tegundar, og þá væri nafnið P. montezumae var macrophylla.
Salix lucida
Lensuvíðir (Salix lucida) er víðitegund sem algeng er í norður og vestur Norður-Ameríku. Útbreiðsla er í votlendi og er hæð frá 4-11 metrum. Hann er skyldur hinum evrópska gljávíði. Tegundin barst fyrst til Íslands árið 1985.
Þúsaldarhvelfingin
thumb|300px|Hvolfþak Þúsaldarhvelfingarinnar
Beverly Hills Chihuahua 2
Beverly Hills Chihuahua 2 er bandarísk kvikmynd frá árinu 2011 og er framhaldsmynd kvikmyndarinnar Beverly Hills Chihuahua. Myndinni var aðeins dreift á mynddiski. Leikstjóri myndarinnar er Alex Zamm og með aðalhlutverk fara George Lopez, Odette Yustman og Zachary Gordon. Framleiðendur er Mike Callaghan, Sara E. White, David Hoberman, Brad Krevoy og Todd Lieberman. Handritshöfundar er Dannah Feinglass, Danielle Schneider og Jeffrey Bushell.
Þúsaldarhvelfingin
Þúsaldarhvelfingin (enska: Millennium Dome, eða í stuttu máli The Dome)  er hvolfþakbygging í Greenwich, London. Árið 2000 var haldin sýning til að halda upp á þriðja árþúsundið. Frá 1. janúar 2000 til 31. desember hafði byggingin „Millennnium Experience“ sýninguna. Sýningin var umdeild og barðist við fjármálavanda.
Sýningin hefur verið tekin niður og er byggingin í eigu Telefónica O2. Þess vegna er hún kölluð The O2.
Flugvallarhótelið í Reykjavík
Saga hótelsins
Hótelið var reist af breska hernum í tengslum við Reykjavíkurflugvöll og er nokkrir braggar og skemmur sambyggðar. Formlegt heiti þess var einfaldlega Transit Camp. Sagt er að Winston Churchill hafi heimsótt hótelið þegar hann kom í dagsferð til Reykjavíkur árið 1941 og var það því nefnt Hotel Winston í höfuðið á honum en þetta er líklega flökkusaga enda húsnæðið sem þar er nú byggt ári síðar. Þetta nafn var hins vegar notað þegar flugvallarstjórnin tók við rekstri hótelsins 1946. Hótelið var um stutt skeið leigt til einkaaðila undir hótelrekstur og var þá meðal annars kallað Hótel Ritz. Þetta var eina hótelið við Reykjavíkurflugvöll á 5. áratugnum og var mikið sótt af farþegum í innanlandsferðum auk þess sem það rak matstofu fyrir starfsfólk flugvallarins um tíma. Reksturinn gekk þó erfiðlega enda millilandaflugið komið til Keflavíkurflugvallar þar sem nýtt flugvallarhótel, Hótel Keflavík, tók til starfa 1949. Ferðaskrifstofa ríkisins tók við rekstri hótelsins 1948 sem eftir það var kallað Flugvallarhótelið.
Peningamarkaðssjóður
Peningamarkaðssjóður (eða skammtímasjóður) er tegund verðbréfasjóða sem fjárfestir að mestu í víxlum eða skammtímaskuldabréfum. Dæmi um íslenska peningamarkaðssjóði voru Sjóður 9 og Peningamarkaðssjóður SPRON.
Flugvallarhótelið í Reykjavík
Saga hótelsins
Undir lok 5. áratugarins var vinsælt að halda þar dansleiki og aðra mannfagnaði. Eftir að Ferðaskrifstofan tók við rekstri hótelsins var það líka notað sem gististaður fyrir íslenska ríkið þegar með þurfti. Þannig gistu þar til dæmis skipbrotsmenn af þremur skipum 1949 og 1950 og eins landbúnaðarverkafólk frá Þýskalandi sem kom til að vinna á íslenskum bæjum. Eftir að frárennsli frá hótelinu var bætt 1949 varð vinsælt að stunda sjósund í Nauthólsvík. Þá var sett upp búningsklefa- og sturtuaðstaða í hótelinu fyrir sjóbaðsfólkið.
Reksturinn var Ferðaskrifstofunni erfiður enda var hún hálfneydd til að taka hann að sér. Árið 1951 baðst hún undan rekstri hótelsins sem hætti skömmu síðar. 1962 var siglingaklúbburinn Siglunes stofnaður af Æskulýðsráði Kópavogs og Æskulýðsráði Reykjavíkur og fékk aðstöðu í einum bragganum. 1967 var reist sérstök 250fm skemma yfir klúbbinn og steyptur rampur til sjósetningar á bátum. Árið 1968 var sjóbaðstaðnum lokað vegna mengunar og sjóböð lögðust af.
Siglingafélag Reykjavíkur
Þegar fyrstu siglingafélögin voru stofnuð 1971 í Kópavogi og Reykjavík, fékk annað þeirra, Siglingafélag Reykjavíkur, aðstöðu í hluta gamla hótelsins. Þar sem ströndin var nú lítið notuð gat félagið komið sér upp rennu með spili til að draga litla báta þar á land og upp kambinn að skemmunni þar sem þeir voru geymdir. Frá 1984 til 1993 voru seglbrettaskóli og seglbrettaleiga rekin þar á vegum siglingafélagsins og fleiri aðila. Árið 1997 kom Siglingafélagið upp búningsklefa- og sturtuaðstöðu fyrir keppni í siglingum á Smáþjóðaleikunum sem haldnir voru á Íslandi það ár. Þegar framkvæmdir hófust við Ylströndina í Nauthólsvík árið 1999 missti félagið aðgang að sjó við ströndina og hefur eftir það sjósett við skemmu Sigluness. Í dag er Siglingafélagið með kænustarfsemi sína í húsnæðinu, sumarnámskeið fyrir börn og unglinga og æfingahópa sem keppa í kænusiglingum. Frá 2001 hefur Kayakklúbbur Reykjavíkur auk þess leigt hluta af skemmu Siglingafélagsins undir geymslu fyrir kajaka félagsmanna.
Hugmyndir um stríðsminjasafn
Flugmálastjórn Íslands fór með stjórn húsanna, eins og annarra mannvirkja við Reykjavíkurflugvöll, til ársins 2010 en þá tók framkvæmdasvið Reykjavíkurborgar við þeim. Oft hefur verið rætt um að gera þyrfti upp þær byggingar í Nauthólsvík sem eru frá Síðari heimsstyrjöld og varðveita þær með sómasamlegum hætti enda eru þetta meðal fárra slíkra bygginga sem eftir eru í borgarlandinu. Þannig stakk Helgi M. Sigurðsson, safnvörður í Árbæjarsafni upp á því 1995 að stofnað yrði stríðsminjasafn í einum bragganna í Nauthólsvík. Sama ár var Stríðsárasafn á Reyðarfirði opnað og miklar umræður spunnust um nauðsyn þess að koma upp slíku safni á suðvesturhorni landsins, meðal annars í Nauthólsvík og í Hvalfirði. Ekkert varð þó af þeim áætlunum.
Verkmenntaskóli Austurlands
Verkmenntaskóli Austurlands er framhaldsskóli í Neskaupstað. Skólinn var stofnaður 1986. Skólameistari er Eydís Ásbjörnsdóttir
Rolling Stone
Rolling Stone er bandarískt tónlistar-, stjórnmála- og menningartímarit gefið út hálfsmánaðarlega. Tímartið var stofnað í San Francisco árið 1967 af Jann Wenner og Ralph J. Gleason. Wenner er enn ritstjóri og útgefandi þess í dag. Hann fékk 7.500 dollara að láni hjá fjölskyldu sinni til að setja tímaritið á markað.
Vélin (Nemendafélag)
Vélin er nemendafélag véla -, iðnaðar - og efnaverkfræðinema við HÍ.
Heimasíða: https://velnem.hi.is/
Orange
Orange er franskt fjarskiptafyrirtæki. Í lok árs 2019 höfðu fyrirtækin næstum 266 milljónir viðskiptavina um allan heim, tölur umfram þær sem voru birtar árið 2018. Árið 2019 er fyrirtækið leiðandi eða annar rekstraraðili í 75% Evrópulanda þar sem það er stofnað. lönd í Afríku og Miðausturlöndum.
Tomoyasu Asaoka
Tomoyasu Asaoka (fæddur 6. apríl 1962; d. 6. oktober 2021) var japanskur fyrrverandi knattspyrnumaður. Hann spilaði 8 leiki með landsliðinu.
Svavar Hrafn Svavarsson
Menntun
Svavar Hrafn lauk stúdentsprófi af eðlisfræðideild Menntaskólans í Reykjavík árið 1984. Hann nam almenna bókmenntafræði, heimspeki, forngrísku og latínu við Háskóla Íslands og lauk þaðan B.A.-prófi árið 1989. Þaðan hélt Svavar til Bandaríkjanna þar sem hann stundaði framhaldsnám í fornaldarheimspeki við Harvard-háskóla í Cambridge í Massachusetts. Svavar Hrafn lauk doktorsgráðu frá Harvard í heimspeki og klassískum fræðum árið 1998. Doktorsritgerð Svavars hét Tranquility of Sceptics: Sextus Empiricus on Ethics og fjallaði um efahyggju Sextosar Empeirikosar. Leiðbeinandi Svavars var Gisela Striker.
Störf
Árin 1995-1997 kenndi Svavar Hrafn latínu við Menntaskólann í Reykjavík. Hann var einnig stundakennari og síðar aðjúnkt við Háskóla Íslands þar sem hann kenndi grísku og latínu. Árið 2005 varð Svavar lektor í heimspeki við Háskóla Íslands. Hann hefur einnig umsjón með námi í klassískum fræðum sem byrjað var að kenna sem aukagrein til B.A.-prófs árið 2005 og er forstöðumaður Heimspekistofnunar Háskóla Íslands.
Svavar fæst einkum við heimspeki fornaldar, aðallega heimspeki Platons, Aristótelesar og helleníska heimspeki. Hann hefur þó einnig fengist við bókmenntasögu fornaldar og arfleifð klassískrar menningar í nútímanum.
Svavar Hrafn hefur þýtt tvö verk eftir Aristóteles, 1. bók Frumspekinnar og Siðfræði Níkomakkosar. Hann var ritstjóri Skírnis, tímarits Hins íslenzka bókmenntafélags árin 2000-2005 ásamt Sveini Yngva Egilssyni.
H. G. Wells
Herbert George Wells (21. september 1866 - 13. ágúst 1946) var breskur rithöfundur sem er þekktastur fyrir vísindaskáldsögur sínar. Skrif hans spönnuðu þó nánast alla flokka sem ritverk flokkast í. Hann var gríðarlega afkastamikill rithöfundur og rit hans skipta fleiri tugum. Flest verk hans hafa einhvern félagslegan eða pólitískan boðskap. Hann var sósíalisti og er oft nefndur, ásamt Jules Verne og Hugo Gernsback, „faðir vísindaskáldsögunnar“.
Þekktasta bók hans er án efa Innrásin frá Mars. Söngleikur sem sló í gegn og tvær stórmyndir hafa verið gerðar eftir henni. Önnur fræg verk Wells eru Tímavélin, Ósýnilegi maðurinn og Eyja dr. Moreau. Eftir öllum þessum verkum hafa verið gerðar fleiri en ein kvikmynd.
Classical Philology
Classical Philology er fræðitímarit um fornfræði sem háskólaútgáfa Chicago-háskóla gefur út. Tímaritið var stofnað árið 1906. Áhersla er lögð á klassískar bókmenntir og klassíska textafræði en tímaritið birtir einnig greinar um fornaldarsögu, heimspeki, trúarbrögð og listasögu.
Classical Philology kemur út ársfjórðungslega.
Corey Reynolds
Corey Reynolds (fæddur 3. júlí 1974) er bandarískur leikari sem hefur komið fram í söngleikjum, sjónvarpi og kvikmyndum.
Einkalíf
Reynolds er fæddur og uppalinn í Richmond í Virginiu. Hefur hann verið giftur Tara Renee Schemansky síðan 2008.
Leikhús
Corey byjaði leiklistarferilinn sinn aðeins 16 ára gamall í heimabæ sínum. Árið 1996 fluttist hann til Kaliforníu. Þar var hann ráðinn í uppfærsluna á Smokey Joe's Cafe, sem og Saturday Night Fever. Báðar þessar sýningar voru farandsýningar. .
Árið 2002 var honum boðið hlutverk í Hairspray sem Seaweed J Stubbs, sem hann lék til ársins 2003. Fyrir hlutverk sitt var hann tilnefndur bæði til Tony-verðlauna og Drama Desk verðlauna, sem besti leikari í söngleik.
Sjónvarp
Fyrsta sjónvarpshlutverk Reynolds var árið 2003 í Eve. Hefur hann síðan þá komið fram sem gestaleikari í þáttum á borð við CSI: Miami, NCIS og Without a Trace.
Árið 2005 var honum boðið hlutverk í The Closer sem Aðstoðarvarðþjálfinn David Garbiel sem hann lék til ársins 2012.
Kvikmyndir
Fyrsta kvikmyndahlutverk Reynolds var árið 2004 í The Terminal í leikstjórn Steven Spielberg. Hefur hann síðan þá komið fram í kvikmyndum á borð við The Wereth Eleven og Selma.
Verðlaun og tilnefningar
Drama Desk verðlaunin Image verðlaunin
NAMIC Vision verðlaunin
Screen Actors Guild verðlaunin
Tony verðlaunin
Vampírubaninn Buffy
Vampírubaninn Buffy (enska: Buffy the Vampire Slayer) er bandarísk drama-/grínþáttaröð með hrollvekjubrag sem var sýnd á árunum 1997-2003. Þátturinn var búinn til af Joss Whedon og fjallar um unglingsstelpuna Buffy Summers (Sarah Michelle Gellar) sem er vampírubani.
Stratford
Stratford heita eftirfarandi staðir:
Vampírubaninn Buffy
Buffy Summers þarf að vernda heiminn frá vampírum og öðrum myrkraverum. Aðrar persónur eru grínistinn Xander Harris (Nicholas Brendon) sem var skotinn í Buffy í fyrstu þáttaröðinni, Willow Rosenberg (Alyson Hannigan), besta vinkona Buffyar sem síðar verður öflug norn, og Vörður (e. Watcher) Buffyar, Rupert Giles (Anthony Stewart Head), sem þjálfar hana og vinnur á bókasafninu í skólanum. Þættirnir eru upprunaðir frá samnefndri misheppnaðri kvikmynd frá 1992, sem Whedon samdi handritið að. Þættirnir eru ekki tendgir myndinni heldur upprunalegu handriti Whedons. Eftir að þáttunum lauk hélt söguþráðurinn áfram í teiknimyndasögunum Buffy the Vampire Slayer: Season Eight sem komu fyrst út 2007 og eru enn að koma út. Whedon bjó líka til þættina Angel sem þróuðust út frá Buffy. Whedon hefur einnig unnið að tilraunaþætti fyrir Buffy the Vampire Slayer: The Animated Series. Hljómsveitin Nerf Herder flytur aðalstef þáttarins (Buffy the Vampire Slayer Theme).
Morðbréfamálið
Morðbréfamálið var mál sem kom upp undir lok 16. aldar og varðaði nokkur bréf sem komu fram um 1590 og hermdu upp á Jón Sigmundsson lögmann þrjú morð. Bréfin voru til þess ætluð að gera að engu kröfu afkomenda Jóns um eignir hans, sem Gottskálk Nikulásson biskup hafði haft af honum í málaferlum. Þau málaferli vörðuðu meðal annars skyldleika hans og konu hans, og þar með hvort börn hans teldust skilgetin. Eftir siðaskipti var Guðbrandur Þorláksson biskup fenginn til þess af fjölskyldu sinni að endurheimta eignir Jóns Sigmundssonar afa síns. Í fyrstu varð honum vel ágengt, en þegar hann krafðist jarðanna Hóls og Bessastaða í Sæmundarhlíð í Skagafirði lenti hann gegn Jóni Jónssyni lögmanni og frændum hans af Svalbarðsætt. Fram komu fjögur „morðbréf“ sem ónýttu kröfu Guðbrands, en hann varðist með útgáfu svokallaðra morðbréfabæklinga þar sem hann hrekur bréfin og sýnir fram á að þau séu fölsuð. Þessum átökum lauk með því að Guðbrandur þurfti að greiða háa sekt fyrir rógburð.
Vampírubaninn Buffy
Fyrsta þáttaröð
Í fyrstu þáttaröðinni flytur Buffy frá Los Angeles til smábæjarins Sunnydale í Kaliforníu út af skólavandamálum, en hún brenndi íþróttahús skólans til þess að drepa vampírur. Buffy vonast til þess að gleyma vampírum, en nýji vörðurinn hennar Giles kemur í veg fyrir það. Undir þorpinu Sunnydale liggur nefnilega Vítismunninn, sem er samleitnispunktur dulrænna afla og orku. Meistarinn nýtir orkuna frá vítismunninum til að ná yfir heiminn. Buffy hittir Xander og Angel sem þurfa að berjast á móti Meistaranum og hjálpa henni síðar í öllum verkefnum.
Önnur þáttaröð
Hinn smurði hyggst endurvekja meistarann með því að nota beinin hans og ræna vinum Buffy, en hún mölvar beinin og bjargar vinum sínum. Vampíruparið Spike og Drussilla koma í bæinn og ætla að drepa Buffy og fá Angel í lið með sér, en Angel var áður vampíra. Buffy fær liðstyrk frá vampírubananum Kendru Young til að berjast á móti Spike og Drussilla, en Angel er þó tekinn og breyttur aftur í vampíru, Angelus. Í bardaganum lamast vampíran Spike, og síðar drepst vampírubaninn Kendra. Skólastjórinn kennir Buffy um brotthvarf Kendru, og rekur hana úr skólanum. Baráttan við vampírurnar heldur áfram, Angelus vill opna hlið fyrir djöfullinn Acathla og notar Giles til þess. Buffy drepur Angelus fyrir vikið, en fær mikið samviskubit og flytur aftur til Los angeles.
Morðbréfamálið
Aðdragandi
Gottskálk „grimmi“ Nikulásson Hólabiskup hlaut þau eftirmæli að hafa verið harðdrægur og gráðugur í að leggja jarðir undir Hólastól. Um 1505 kærði hann Jón Sigmundsson, höfðingja á Norðurlandi, fyrir ýmsar sakir, meðal annars að hafa vantalið eignir fyrir tíundarreikninga (það er að segja, skattsvik). Með þessum ásökunum og einnig með því að kalla ávallt presta sína til vitnis tókst Gottskálki „grimma“ að sölsa undir sig bróðurpart eigna Jóns, þar á meðal jörðunum Hóli og Bessastöðum í Sæmundarhlíð í Skagafirði sem hann gaf dóttur sinni, Kristínu, í heimanmund árið 1508. Árið 1519 létust bæði Jón Sigmundsson og Gottskálk biskup. Um skeið tók Jón Arason við ráðsmennsku á Hólum. 1521 ákærði hann Einar Jónsson fyrir samneyti við föður sinn bannfærðan. Einar leitaði ásjár Teits Þorvaldssonar höfðingja í Glaumbæ og þeir Teitur og Jón Arason mættust og börðust á Sveinsstaðafundi 1522. Báðir hlutu þeir nokkra vegsemd af þeim bardaga, hvor í sínum flokki, og skömmu síðar var Jón kjörinn biskup og Teitur lögmaður. Teitur sættist þó síðar við Jón og Einar Jónsson færði síðan Jóni forræði eigna sinna og gerðist próventumaður á Hólum.
Vampírubaninn Buffy
Þriðja þáttaröð
Eftir að Buffy jafnar sig á samviskubitinu við að senda Angel í vítisveröld, fer Buffy aftur til Sunnydale. Nýr eftirmaður er fenginn í staðinn fyrir Kendru, sem heitir Faith. Aðalóvinur Buffy og félaga í þáttaröðinni bæjarstjórinn Richard Wilkins. Faith drepur mannveru og fer í lið með Wilkins. Faith skýtur Angel með eiturör, sem á að drepa hann hægt. Buffy tekur í taumana, og leyfir Angel að drekka blóð úr sér til að lifa. Bæjarstjórinn verður að djöfli við útskrift Buffyar, en allur árgangurinn verður hervæddur. Bæjarstjórinn fylgir Buffy inn í bókasafn skólans og Giles sprengir upp bókasafnið og skólann sem drepur bæjarstjórann. Í kjölfarið yfirgefur Angel Sunnydale.
Fjórða þáttaröð
Buffy, Willow og Oz byrja í Sunnydale-deild UCLA háskólans. Buffy hefur samband við aðstoðakennaran Riley Finn. Spike kemur til Sunnydale til að reyna að drepa Buffy, en er fangaður af einhverskonar hermönnum. Hermennirnir sem um ræðir eru í verkefninu The Initiative, verkefni leitt af Maggie Walsh, sálfræðiprófessor Buffyar. Spike tekst að sleppa, en situr eftir með tölvukubb sem refsar honum í hvert skipti sem hann meiðir eða ræðst á mannverur. Í ljós kemur að Riley er einn af hermönnum The Intiactive, og eftir að hann kemst að leyndarmáli Buffyar og hún að leyndarmáli hans. Aðalverkefnið sem Walsh prófessor vinnur að er djöful-vélveran Adam sem sleppur úr neðanjarðarbyrginu og hyggst breyta öllum í svipaða blendinga.
Morðbréfamálið
Endurheimt kirkjujarða
thumb|right|Guðbrandur Þorláksson á efri árum Eftir siðaskipti gengu allar eigur kirkna á Íslandi, sem ekki voru sannanlega annarra eign, til konungs. Fljótlega hófu ýmsir að reyna að sækja mál til að endurheimta jarðir sem þeir töldu að kaþólsku biskuparnir hefðu ólöglega af þeim eða forfeðrum þeirra haft. Bæði Gottskálk og Jón Arason höfðu þótt ágjarnir og beitt fyrir sig bannfæringu og lagakrókum til að sölsa jarðir undir sjálfa sig og biskupsstólana. Strax árið 1561 leituðu afkomendur Jóns Sigmundssonar til höfuðsmanns, Páls Stígssonar, varðandi jarðeignir þær sem Gottskálk hafði af honum og Einari syni hans haft, og árið 1568 fór Guðbrandur Þorláksson á fund konungs með kröfu afkomenda Jóns. Með bréfi frá 1570 veitti móðir Guðbrands, Helga Jónsdóttir, honum fullt umboð til að reyna að endurheimta jarðir afa síns. Guðbrandi varð í fyrstu nokkuð vel ágengt og þegar hann varð biskup 1571 hafði hann náð að endurheimta um tuttugu meðaljarðir.
Vampírubaninn Buffy
Fimmta þáttaröð
Yngri systir Buffy, Dawn birtist og er eðlilegur hluti af lífi Buffyar og vina hennar. Buffy berst við vítisgyðjuna Glory sem er að leita að Lyklinum að vítisvíddinni sem hún var bannfærð úr. Þegar Glory notar Lykilinn munu veggir allra vídda hrynja og heimurinn mun farast. Lykillinn er þó manneskja og engin önnur en Dawn, systir Buffy. Varðsráðið og Spike hjálpa Buffy að finna Glory. Á meðan ákveður Riley, kærasti Buffyar að hún elski hann ekki. Móðir Buffy deyr úr æðasjúkdómi. Buffy í kjölfarið fórnar lífi sínu fyrir Dawn, svo að helvíti opni ekki á jörðu. Þessi þáttaröð var sú síðasta hjá bandarísku sjónvarpstöðinni WB.
Morðbréfamálið
Morðbréfin
Um 1590 komu fram á Alþingi fjögur bréf sem virtust vitna um að ásakanir og dómar Gottskálks yfir Jóni Sigmundssyni hefðu fyllilega átt rétt á sér og væru jafnvel vægir miðað við meinta glæpi Jóns. Í fyrsta bréfinu er hermt að Jón hafi myrt bróður sinn Ásgrím Sigmundsson, sem dó í bardaga í kirkjugarðinum í Víðidalstungu árið 1483. Annað bréfið hermir að Jón hafi játað á sig bróðurmorðið. Það þriðja er heimild til aflausnar Jóns Sigmundssonar fyrir morðið sem Gottskálk skrifar Jóni ábóta á Þingeyrum og í því fjórða er svo borið upp á Jón að hann hafi myrt stjúpson sinn í Gljúfrá og síðar myrt sitt eigið barn, tveggja ára gamalt, með því að stinga því í pott. Með þessu móti var ekki aðeins verið að sverta minningu Jóns og réttlæta ofsóknir biskups á hendur honum, heldur líka draga í efa að auðæfi hans, sem hann erfði meðal annars eftir börn sín, væru fengin með réttmætum hætti. Bréfin voru afhent höfuðsmanni á þinginu og virtist sem lítið yrði úr vinnu Guðbrands við að endurheimta jarðir afa síns.
Vampírubaninn Buffy
Sjötta þáttaröð
Sjötta þáttaröðin er sú fyrsta hjá bandarísku sjónvarpstöðinni UPN. Vinir Buffyar vekja hana aftur lífsins, en hún upplýsir að hún hafi farið til himnaríkis, en ekki helvítis, eins og vinir hennar höfðu haldið. Giles uppgvötvar að Buffy er háð þekkingu hans. Spike og Buffy fara saman í samband, þar sem Spike misbýður Buffy endurtekið. Buffy og vinir hennar berjast við tríóið, sem er nördahópur undir forystu Warren Mears, sem vilja drepa Buffy og taka yfir Sunnydale. Buffy berst gegn þessum tilraunum, og að lokum drepst Tara fyrir byssuskoti Warrens. Eftir að Spike neyðir sjálfan sig á Buffy sér hann að hún verðskuldi betra þannig að hann biður djöful um að fá sálu sína aftur.
Morðbréfamálið
Fyrsti morðbréfabæklingurinn
Á Alþingi árið 1592 reyndi Guðbrandur að fá lögréttu til að dæma bréfin fölsuð, en sökum andstöðu Jóns Jónssonar lögmanns, gekk það ekki. En Guðbrandur biskup sat á Hólum þar sem prentverkið var og hann hikaði ekki við að beita því þegar svona var komið. Án þess hann hefði fengið að sjá morðbréfin með eigin augum, gaf hann út fyrsta morðbréfabæklinginn 1592 þar sem hann hrakti þær ávirðingar sem fram komu í bréfunum lið fyrir lið og sýndi fram á ranglæti Gottskálks biskups gagnvart afa hans. Hann lét auk þess prenta ýmis bréf sem innihéldu vitnisburði til stuðnings máli sínu, einkum hvað varðaði þá ákæru Gottskálks gagnvart Jóni að hann og Björg kona hans væru fjórmenningar.
Vampírubaninn Buffy
Sjöunda þáttaröð
Ljóst verður að endurkoma Buffy frá himnaríki hefur skapað ójafnvægi milli góðs og ills. Stelpur sem gætu orðið vampírubanar eru drepnir og varðsráðið er eyðilagt. Faith og nýji skólastjóri menntaskóla Sunnydale hjálpa til við að berjast á móti hinu illa. Vítismuninn undir Sunnyville verður virkari, og flestar manneskjur og djöflar flýja Sunydale til þess að lenda ekki í helvíti. Angel kemur og lætur Buffy fá vopn, sem hún áframsendir til Spike, og hann varpar geislum sólarinnar með því og drepur alla í Vítismunanum. Eftir stendur gígur þar sem Sunnydale er, og þeir einu sem sleppa eru í einni skólarútu. Sá atburður markar endalok þáttana um vampírubanann Buffy.
Aðalpersónur
Buffy Anne Summers (Sarah Michelle Gellar)
Morðbréfamálið
Annar morðbréfabæklingurinn
thumb|Arngrímur Jónsson Sama ár sendi Guðbrandur Arngrím Jónsson til Kaupmannahafnar til að sækja málið til konungs. Konungur bauð höfuðsmanni að sætta biskup og Jón lögmann með bréfi dagsettu 9. maí 1594. Sama ár, 30. júní, voru morðbréfin svo dæmd fölsuð á Alþingi. Áður höfðu komið fram í lögréttu svokölluð „jarðabréf“ sem vitnuðu um að Jón Sigmundsson og Björg kona hans hefðu framselt jarðirnar Hól og Bessastaði í Sæmundarhlíð til Gottskálks biskups til greiðslu skuldar. Þessi bréf voru ekki dæmd fölsuð í lögréttu heldur staðfest að þau væri góð og gild. Eftir þessa útreið gaf Guðbrandur því út annan morðbréfabæklinginn 1595 þar sem hann í fyrsta lagi sýnir fram á að morðbréfin séu fölsuð, skafin og endurskrifuð gömul bréf með innsiglum, nú búinn að sjá þau með eigin augum, og í öðru lagi sýnir fram á með rökum að jarðabréfin séu einnig fölsuð á sama hátt.
Vampírubaninn Buffy
Aðalpersónur
Alexander "Xander" LaVelle Harris (Nicholas Brendon)
Morðbréfamálið
Þriðji morðbréfabæklingurinn
Guðbrandur biskup þóttist hafa fengið litla uppreisn æru úr þessum málaferlum öllum, og ekki náð takmarki sínu; jörðunum Hóli og Bessastöðum, sem þeir Jón og Markús Ólafssynir héldu enn, þrátt fyrir að hann væri viss um að þeir bæru ábyrgð á fölsununum. Hann hefur þó líklega lítið getað aðhafst fyrir Jóni Jónssyni lögmanni, sem var einn valdamesti maður landsins á þessum tíma. Þegar Jón lést eftir veislu sem haldin var á Bessastöðum á Álftanesi í tilefni af komu nýs höfuðsmanns, Herlufs Daa, þá er eins og biskup hafi viljað sæta færis. Árið 1608 lét hann prenta þriðja bæklinginn þar sem hann rekur málið vandlega og klykkir út með tileinkuninni:
Vampírubaninn Buffy
Aðalpersónur
Willow Danielle Rosenberg (Alyson Hannigan)